De fejder og [[typer af wrestlingkampe]], der begyndte at blive brugt i midten af 1990'erne, startede en ny æra inden for wrestling. Wrestlingfans begyndte at foretrække at heppe på [[heel-wrestler]]en ("den onde") i stedet for [[face-wrestler]]en ("den gode"). Det fik WWF til at ændre attitude til en mere gadekampsagtig form for wrestling. Trods ændringerne blev disse år de dårligste år økonomisk set for WWF, og [[WCW]] overtog rollen som verdens største [[wrestlingorganisation]] for en kort periode. I 1996 og 1997 tabte WWF desuden også mange af organisationens største stjerner til WCW, heriblandt [[Razor Ramon]] (Scott Hall), [[Kevin Nash|Diesel]] (Kevin Nash), [[Psycho Sid]] (Sid Eudy), [[Alundra Blayze]] (Debra Miceli) og [[Rick Rude]]. WWF erstattede dem med tidligere [[WCW]]-wrestlere, som fx [[Vader]] (Leon White), [[Steve Austin]], [[Brian Pillman]], [[Mick Foley|Mankind]] (Mick Foley) og Farooq (Ron Simmons). WCW's vicepræsident [[Eric Bischoff]] ydmygede offentligt WWF og kritiserede organisationen for at hyre tidligere WCW-wrestlere. Bischoff pralede også med, at WWF's wrestlere skrev kontrakt med WCW, fordi de kunne få en højere løn i WCW. De intensiverede [[Monday Night Wars]], og WWF kæmpede for at få sine seere tilbage.
Sport Kultur